b'\n_START_ARTICLE_\nWarsailors.com\n_START_PARAGRAPH_\nWarsailors.com er et amerikansk nettsted med informasjon om norske krigsseilere under andre verdenskrig. Nettstedet ble opprettet og drives av norsk-amerikanske \xc3\x85se Siri Lawson og har en sv\xc3\xa6rt omfattende dekning av skip og besetninger knyttet til det norske statsrederiet Nortraship._NEWLINE_For sitt arbeide med warsailors.com ble \xc3\x85se Siri Lawson i 2011 utnevnt til ridder av 1. klasse av Den Kongelige Norske Fortjenstorden \xc2\xabfor fortjenstfullt bidrag til forskning om den norske handelsfl\xc3\xa5ten under andre verdenskrig.\xc2\xbb'